সাতসকালে এক ব্যক্তির ক্ষতবিক্ষত দেহ উদ্ধার ঘিরে চাঞ্চল্য একবালপুরের রিমাউন্ট রোডে। মৃত দীপক মাহাত এলাকারই বাসিন্দা। গতকাল রাত প্রায় সাড়ে ৯টা থেকে নিখোঁজ ছিলেন তিনি। আজ ভোরে রিমাউন্ট রোডের কাছে একটি মাঠের মধ্যে তাঁর দেহ পড়ে থাকতে দেখা যায়। গলার নলি ও হাতের শিরা কাটা ছিল। ঘটনার জেরে ক্ষোভে ফেটে পড়েন স্থানীয় বাসিন্দারা। অভিযোগ উঠেছে পুলিসি নিষ্ক্রিয়তার।
 ওয়েব ডেস্ক: সাতসকালে এক ব্যক্তির ক্ষতবিক্ষত দেহ উদ্ধার ঘিরে চাঞ্চল্য একবালপুরের রিমাউন্ট রোডে। মৃত দীপক মাহাত এলাকারই বাসিন্দা। গতকাল রাত প্রায় সাড়ে ৯টা থেকে নিখোঁজ ছিলেন তিনি। আজ ভোরে রিমাউন্ট রোডের কাছে একটি মাঠের মধ্যে তাঁর দেহ পড়ে থাকতে দেখা যায়। গলার নলি ও হাতের শিরা কাটা ছিল। ঘটনার জেরে ক্ষোভে ফেটে পড়েন স্থানীয় বাসিন্দারা। অভিযোগ উঠেছে পুলিসি নিষ্ক্রিয়তার। স্থানীয়দের অভিযোগ, এলাকায় সমাজবিরোধীদের দাপট বাড়ছে। প্রায় রোজই বসে নেশার আসর। পুলিস-প্রশাসনকে বারবার এনিয়ে অভিযোগ জানানো হলেও, কোনও লাভ হয়নি বলে অভিযোগ। দীপক মাহাতকেও ওই দুষ্কৃতীদের হাতেই খুন হতে হয়েছে বলে অভিযোগ এলাকাবাসীর।এদিন দেহ উদ্ধারের পর পুলিস ঘটনাস্থলে এলে বাধার মুখে পড়ে। বহুক্ষণ দেহ আটকে রাখা হয়।